CELEX: 62019TN0566
Language: mt
Date: 2019-08-17 00:00:00
Title: Kawża T-566/19: Rikors ippreżentat fis-17 ta’ Awwissu 2019 – Scandlines Danmark and Scandlines Deutschland vs Il-Kummissjoni

14.10.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 348/17
            
         
      Rikors ippreżentat fis-17 ta’ Awwissu 2019 – Scandlines Danmark and Scandlines Deutschland vs Il-Kummissjoni
      (Kawża T-566/19)
      (2019/C 348/17)
      Lingwa tal-kawża: l-Ingliż
      
         Partijiet
      
      
         Rikorrenti: Scandlines Danmark ApS (Kopenħagen, id-Danimarka), Scandlines Deutschland GmbH (Hamburg, il-Ġermanja) (rappreżentant: L. Sandberg-Mørch, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tat-22 ta’ Lulju 2019 li tiċħad parzjalment it-talba tar-rikorrenti għall-proroga tat-terminu – sal-5 ta’ Settembru 2019 jew sal-aħħar tax-xahar ta’ Awwissu 2019 – sabiex isiru osservazzjonijiet fil-kuntest tal-proċedura ta’ investigazzjoni formali fil-każ SA. 39078 (2019/C) (ex 2014/N) – Finanzjament tal-konnessjoni fissa tal-Fehmarn Belt;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv ibbażat fuq il-ksur mill-Kummissjoni tal-obbligu ta’ motivazzjoni tad-deċiżjoni li permezz tagħha l-proroga tat-terminu inkwistjoni, sal-5 ta’ Settembru 2019 jew sal-31 ta’ Awwissu 2019, ġiet miċħuda, peress li din id-deċiżjoni ma tinkludi ebda motivazzjoni jew, fi kwalunkwe każ, tinkludi motivazzjoni insuffiċjenti, insostenn ta’ din iċ-ċaħda.
               
            
                  2.
               
               
                  It-tieni motiv ibbażat fuq il-ksur mill-Kummissjoni, tal-Artikolu 6(1) tar-Regolament (UE) 2015/1589 (1) u, għaldaqstant, tad-dritt tar-rikorrenti, fil-kwalità tagħhom ta’ partijiet interessati, li jipparteċipaw effettivament għall-proċedura ta’ investigazzjoni formali relatata mal-każ fil-qasam tal-għajnuna mill-Istat SA.39078, filwaqt li t-talba tagħha kienet debitament iġġustifikata, fondata u proporzjonata.
               
            
         (1)  Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015, L 248, p. 9).